
Disgrifiad Swydd 

ADRAN: 	Gofal Cymdeithasol i Oedolion / Canolfan Ymyrryd ac Atal yn Gynnar (EIPH) 	 

SWYDD:	Technegydd Therapi Galwedigaethol
	
GRADD Y SWYDD:	 GR08

YN ATEBOL I’R:	Rheolwr Tîm – Canolfan Ymyrryd ac Atal yn Gynnar


DIBEN Y SWYDD:   

[bookmark: _Hlk193960273]Bydd deiliad y swydd yn gweithio o dan oruchwyliaeth y Therapydd Galwedigaethol yn y Ganolfan Ymyrryd ac Atal yn Gynnar (EIPH) sy'n wasanaeth ‘drws blaen’ tymor byr ym Mwrdeistref Pen-y-bont ar Ogwr, gan ddarparu ymatebion penodol o ran amser mewn ffordd sy'n canolbwyntio ar y person, yn seiliedig ar gryfderau, ac sy'n canolbwyntio ar ganlyniadau. Yn aml, y tîm hwn fydd y cyswllt cyntaf y mae unrhyw un wedi'i gael gyda Gofal Cymdeithasol i Oedolion, ac felly mae'n bwysig bod pobl yn gallu esbonio eu sefyllfa, teimlo bod rhywun yn gwrando arnynt ac yn eu cynorthwyo. 

Mae'r tîm yn amlddisgyblaethol, bydd yn ofynnol i ddeiliad y swydd weithio ar y cyd â'r Rheolwr Tîm EIPH, Uwch Ymarferwyr, Nyrs, Gweithwyr Cymdeithasol, Cynorthwywyr Gwaith Cymdeithasol, a Gweithwyr Cymorth. 

Bydd y swydd yn gweithio ar y cyd ag ymarferwyr ehangach Iechyd a Gofal Cymdeithasol y Tîm Adnoddau Cymunedol ac yn darparu gwybodaeth, cyngor, neu gymorth i bobl a'u teuluoedd a'u gofalwyr, i gynnal annibyniaeth a llesiant drwy atal a meithrin gwydnwch. 

	
PRIF GYFRIFOLDEBAU A GWEITHGAREDDAU:
· [bookmark: _Hlk193203431]Cefnogi'r gwaith o sgrinio/brysbennu atgyfeiriadau newydd a chynnal asesiadau penodol o ran amser, cymesur, gan fabwysiadu dull ataliol, sy'n seiliedig ar gryfderau, ac sy'n canolbwyntio ar ganlyniadau a fydd yn hyrwyddo ac yn sicrhau annibyniaeth, iechyd, llesiant a diogelwch mwyaf posibl unigolion, i'w galluogi i fyw eu bywydau gartref ac yn y gymuned. 
· Gweithio'n annibynnol, gan feddu ar lwyth achosion nad yw'n gymhleth, gyda chymorth ac arweiniad gan Therapydd Galwedigaethol Cofrestredig, gan gefnogi'r gwaith o ddarparu cynllun hyblyg, sy'n canolbwyntio ar y person, gyda'r nod o adfer neu gynnal llesiant a gallu gweithredol yr unigolyn. 
· Cynorthwyo'r Therapydd Galwedigaethol wrth asesu, cynllunio, ymyrryd, a gwerthuso unigolion. Archebu offer safonol o dan gyfarwyddyd y therapydd galwedigaethol a chanllawiau'r awdurdod lleol.
· Cynnal asesiad sylfaenol a datblygu cynlluniau therapiwtig nad ydynt yn gymhleth yn unol â chyfarwyddyd y therapydd galwedigaethol ac addysgu'r defnydd diogel a phriodol o gymhorthion a/neu gyfarpar.  

· Fel y dirprwyir, ymgymryd ag ymyriadau unigol i adfer hyder a chyflwyno ffyrdd newydd neu wedi'u haddasu o reoli gweithgareddau bywyd bob dydd, o fewn eu cartref eu hunain. Mae hyn yn cynnwys goruchwylio a gweithio gyda chleientiaid / gofalwyr mewn gweithgareddau sy'n ymwneud â'r cynllun triniaeth, gyda'r nod o rymuso unigolion a gofalwyr i wneud penderfyniadau gwybodus am y camau nesaf. 
· O dan arweiniad y therapydd galwedigaethol, datblygu cynlluniau triniaeth tymor byr, a fydd yn lleihau risgiau uniongyrchol ac yn hyrwyddo annibyniaeth. 
· Cynorthwyo gweithwyr proffesiynol eraill i drin unigolion, gan sicrhau amgylchedd diogel ar gyfer unigolion, gofalwyr a staff. 
· Cydymffurfio bob amser â Pholisi Codi a Chario Cymru Gyfan a chanllawiau codi a chario therapiwtig lleol. Dilyn yr holl safonau, polisïau a gweithdrefnau proffesiynol ac awdurdod lleol. Cadw at y Cod Moeseg Gweithiwr Cymorth. 
· Cyfathrebu a chysylltu'n effeithiol â'r holl unigolion, gofalwyr, gweithwyr proffesiynol iechyd a gofal cymdeithasol a ffurfio perthnasoedd proffesiynol gydag unigolion sy'n cael eu hatgyfeirio i'r gwasanaeth mewn ffordd sy'n parchu eu barn, eu hannibyniaeth a'u diwylliant, mewn modd sy'n helpu i oresgyn rhwystrau i ymgysylltu. 
· Cwblhau a chynnal cofnodion unigol yn effeithiol, gan gynnwys manylion am eu hymyriadau a'u gweithredoedd yn unol â safonau proffesiynol. Adrodd am wybodaeth ac unrhyw newidiadau ynghylch cyflwr a/neu gynnydd yr unigolyn gyda'r timau proffesiynol perthnasol. 
· Cwblhau a choladu data gweithgarwch misol, ystadegau perthnasol ac adroddiadau yn ôl yr angen, gan sicrhau bod yr holl gofnodion electronig a data gweithgarwch yn cael eu cynnal yn unol â'r safonau perthnasol. 
· Byddwch yn paratoi ar gyfer goruchwyliaeth a chymryd rhan ynddi fel sy'n ofynnol gan bolisi goruchwylio'r Gyfarwyddiaeth. Yn ogystal â goruchwylio, byddwch yn paratoi arfarniadau blynyddol ac yn cymryd rhan ynddynt, gan nodi anghenion datblygu personol a hyfforddiant i gynnal gofynion cofrestru 

DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel yr un cyfredol a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.
Swyddfa Cofnodion Troseddol
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).


Manyleb y Person
Technegydd Therapi Galwedigaethol

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol (Ydy).
	Priodoleddau
	Gofynion
	Hanfodol
	Dull Gwerthuso / Profi

	Cymwysterau, Addysg a Hyfforddiant 
	· FfCCh Lefel 4, BTEC perthnasol neu gymhwyster Asesydd Dibynadwy, neu'n gallu dangos cymhwysedd drwy brofiad proffesiynol priodol.

· Parodrwydd i ymgymryd â hyfforddiant perthnasol sy'n seiliedig ar gymhwysedd
	Ydy




Ydy
	Cyflwyno tystysgrifau cymwysterau gwreiddiol a ffurflen gais.

	Gwybodaeth a Phrofiad
	
· Profiad blaenorol o weithio yn y GIG, lleoliadau clinigol acíwt neu gymunedol. 

· Profiad o ddatblygu a darparu cyngor addysg i unigolion / grwpiau. 

· Dealltwriaeth o gysyniad a rôl ymyriadau therapiwtig neu adsefydlu mewn lleoliad cymunedol. 

· Profiad a gwybodaeth berthnasol ynghylch gweithio mewn amgylchedd gofalgar a chynorthwyo pobl sy'n byw yn eu cymunedau eu hunain. 

· Gwybodaeth neu brofiad o weithio gyda phobl ag anghenion cymhleth ac anabledd a dealltwriaeth o'r effeithiau ar unigolion a theuluoedd. 

· Gwybodaeth am ffactorau a all ddylanwadu ar allu i weithredu o fewn cartref a chymuned yr unigolyn. 

· Gwybodaeth am amrywiaeth eang o gyflyrau iechyd sy'n effeithio ar weithredu. 

· Profiad o weithio mewn tîm amlddisgyblaethol. 

· Tystiolaeth o brofiad cynorthwyydd therapi blaenorol. 

        Ydy
	Cyfweliad, ffurflen gais a phroses ddethol.

	Sgiliau a Rhinweddau Personol


Sgiliau a Rhinweddau Personol
(parhad)
	· Sgiliau cyfathrebu a rhyngbersonol clir ac effeithiol gyda'r gallu i ymdrin ag amrywiaeth eang o bobl i sicrhau darpariaeth gwasanaeth effeithiol. 

· Sgiliau llafar/ysgrifenedig a chyd-drafod da a'r gallu i gofnodi gwaith yn glir. 
· Parodrwydd i weithio'n annibynnol ac o dan oruchwyliaeth a chyfarwyddyd gweithwyr proffesiynol yn y tîm a chydnabod pryd i uwchgyfeirio materion neu bryderon. 

· Gallu perfformio ac ymdopi â phob agwedd ar dechnegau ymyriad a chodi a chario mewn amrywiaeth o leoliadau er mwyn gwella gallu unigolyn i fod yn annibynnol. 

· Gallu gweithio'n effeithiol gyda thimau, asiantaethau a mudiadau gwirfoddol eraill mewn dull amlddisgyblaethol. 

· Gallu dangos sgiliau trefnu da a gweithio fel aelod atebol o'r tîm. 

· Sgiliau TG, llythrennedd cyfrifiadurol a bysellfwrdd ardderchog 

· Gallu gweithio'n hyblyg ac yn rhagweithiol gyda brwdfrydedd. 

· Trwydded yrru gyda mynediad i gerbyd.

· Mae'r gallu i gyfarch cwsmeriaid drwy gyfrwng y Gymraeg yn un o’r gofynion ar gyfer y swydd hon.
	Ydy

Ydy
	Cyfweliad, ffurflen gais, a phroses ddethol.


Cyfweliad, ffurflen gais, a phroses ddethol.

